நர்கர் விஷ்ணு காட்கில்
[[File:Narhar Vishnu Gadgil 1985 stamp of India.jpg|thumb|இந்தியாவின் அஞ்சல் முத்திரையில் நர்கர் விஷ்ணு கட்கில், 1985 ]]
 [[படிமம்:N.V._Gadgil_at_Bharatpur_Railway_Station_for_the_inauguration_of_the_Matsya_States_Union_(March_1948)_(Cropped).png|thumb| மத்சய மாநில ஒன்றியத்தின் தொடக்கத்திற்காக பாரத்பூர் இரயில் நிலையத்தில் என்.வி.காட்கில் (மார்ச் 1948) ]]
 '''நர்கர் விஷ்ணு காட்கில் (Narhar Vishnu Gadgil )''' (பிறப்பு:1896 சனவரி 10 - இறப்பு: 1966 சனவரி 12) இவர் [[இந்தியா|இந்தியாவின்]] [[மகாராட்டிரம்|மகாராட்டிராவைச்]] சேர்ந்த ஓர் [[இந்தியா|இந்திய]] சுதந்திர போராட்ட வீரரும் மற்றும் அரசியல்வாதியும் ஆவார். இவர் ஒரு எழுத்தாளராகவும் இருந்தார். இவர் [[மராத்திய மொழி|மராத்தி]] மற்றும் [[ஆங்கிலம்]] ஆகிய இரண்டிலும் எழுதினார். &lt;ref name=&quot;stamp&quot;&gt;{{Cite web|url=http://www.indianpost.com/viewstamp.php/Alpha/N/NARHAR%20VISHNU%20GADGIL|title=Narhar Vishnu Gadgil|publisher=Indian Postage Stamp Site|access-date=10 January 2017}}&lt;/ref&gt; இவரது மகன் விட்டல்ராவ் காட்கில் பின்னர் காங்கிரசு அமைச்சராகவும் கருத்தியலாளராகவும் பிரதிநிதித்துவப்படுத்தினார். 
 
 காட்கில் 1918 இல் [[புனே|புனேவில்]] உள்ள பெர்குசன் கல்லூரியில் பட்டம் பெற்றார். இரண்டு ஆண்டுகளுக்குப் பிறகு சட்டத்தில் பட்டம் பெற்றார்.
 
 == இந்தியாவின் சுதந்திரத்திற்கு முந்தைய நடவடிக்கைகள் ==
 இந்தியாவின் சுதந்திரத்திற்கு முந்தைய நாட்களில், சுதந்திர போராட்ட வீரர்களான லோகமான்யா [[பால கங்காதர திலகர்|பால கங்காதர் திலக்]], [[மோகன்தாசு கரம்சந்த் காந்தி|மகாத்மா காந்தி]], [[ஜவகர்லால் நேரு]], [[வல்லபாய் பட்டேல்|வல்லபாய் படேல்]] ஆகியோரின் நடவடிக்கைகள் காட்கிலின் மேல் செல்வாக்கு செலுத்தின. ஆன்மீகத் தலைவர்கள் சுவாமி [[இராமகிருஷ்ணர்]], சுவாமி [[விவேகானந்தர்]] ஆகியோரும் இவர் மீது ஆதிக்கம் செலுத்தினர். சட்டப் பட்டம் பெற்ற உடனேயே [[இந்திய தேசிய காங்கிரசு|இந்திய தேசிய காங்கிரசில்]] சேர்ந்து, தேசிய சுதந்திர இயக்கத்தில் தீவிரமாக பங்கேற்கத் தொடங்கினார். இதனால் ஆளும் பிரிட்டிசு அரசாங்கத்தினால் எட்டு முறை சிறைவாசம் அனுபவித்தார். 
 
 இந்தியாவின் சுதந்திரத்திற்கு முந்தைய நாட்களில், காட்கில் பூனா மாவட்ட காங்கிரசின் செயலாளராகவும் (1921-25), மகாராட்டிரா காங்கிரசின் தலைவராகவும் (1937–45), காங்கிரசு சட்டமன்றக் கட்சியின் அதிகாரியாகவும் மற்றும் செயலாளராகவும் (1945–47) பணியாற்றினார். இவர் 1934 இல் மத்திய சட்டமன்றத்திற்கு தேர்ந்தெடுக்கப்பட்டார். 
 
 காட்கில், 1930களில் மகாராட்டிராவில் சமூக சீர்திருத்த இயக்கங்களில் முன்னோடியாக இருந்தார் . 
 
 == இந்திய சுதந்திரத்திற்குப் பிறகான பணி ==
 1947 மற்றும் 1952 க்கு இடையில் காட்கில் சுதந்திர இந்தியாவின் முதல் மத்திய அமைச்சரவையில் அமைச்சராக பணியாற்றினார். பொதுப்பணித்துறை, வர்த்தகம் மற்றும் சுரங்கங்கள் மற்றும் சக்தி ஆகிய துறைகளை இவர் வகித்தார். மத்திய அமைச்சரவையில் தனது முதல் ஆண்டில், 1947 இந்திய-பாக்கித்தான் போரில் இந்தியாவின் நடவடிக்கைகளின் ஒரு பகுதியாக [[காஷ்மீர்|காஷ்மீரில்]] [[சம்மு (நகர்)|ஜம்மு]] வழியாக [[பட்டான்கோட்|பதான்கோட்டிலிருந்து]] [[சிறிநகர்]] வரை இராணுவத்திற்கான சாலையை அமைக்கும் திட்டத்தை இவர் தொடங்கினார். அமைச்சராக இருந்த இவர், [[பக்ரா அணை|பக்ரா]], [[கோய்னா அணை|கோய்னா]] மற்றும் கிராகுந்த் அணைகள் தொடர்பான முக்கியமான வளர்ச்சித் திட்டங்களையும் தொடங்கினார். அவர் 1952–55 காலகட்டத்தில் காங்கிரசின் செயற்குழு உறுப்பினராக இருந்தார். 
 
 காட்கில் 1958 முதல் 1962 வரை [[பஞ்சாப் (இந்தியா)|பஞ்சாபின்]] ஆளுநராகவும், 1964 முதல் [[புனே பல்கலைக்கழகம்|புனே பல்கலைக்கழகத்தின்]] துணைவேந்தராகவும் பணியாற்றினார். 
 
 இவர் புனேவின் சர்வசன சபை ,இயோங் ஆண்கள் சங்கம், புனே; மகாராட்டிரா இளைஞர் அமைப்பு, மும்பை; புனே மத்திய கூட்டுறவு வங்கி; மற்றும் புனே நகராட்சி போன்ற பல பொது சங்கங்கள் மற்றும் நிறுவனங்களுடன் தொடர்பு கொண்டிருந்தார். இவரது மகன் விட்டல்ராவ் காட்கில் காங்கிரசு கட்சியின் [[புனே]] [[மக்களவை (இந்தியா)|மக்களவைத் தொகுதியின்]] [[நாடாளுமன்ற உறுப்பினர்|நாடாளுமன்ற உறுப்பினராக]] இருந்தார். மற்றொரு மகன் அனந்த் காட்கில் தற்போது மகாராட்டிரா காங்கிரசின் செய்தித் தொடர்பாளராக உள்ளார்..     
 
 == மரியாதை ==
 இந்திய அஞ்சல் மற்றும் தந்தித் துறை 1985ஆம் ஆண்டில் காட்கிலின் நினைவாக ஒரு நினைவு அஞ்சல் முத்திரையை வெளியிட்டது. &lt;ref name=&quot;stamp&quot;&gt;{{Cite web|url=http://www.indianpost.com/viewstamp.php/Alpha/N/NARHAR%20VISHNU%20GADGIL|title=Narhar Vishnu Gadgil|publisher=Indian Postage Stamp Site|access-date=10 January 2017}}&lt;/ref&gt; 
 
 காட்கில் அரசியல், பொருளாதாரம், சட்டம் மற்றும் வரலாறு குறித்து பல புத்தகங்களையும் கட்டுரைகளையும் எழுதினார். 1962 ஆம் ஆண்டில் [[சாத்தாரா|சாத்தாராவில்]] நடைபெற்ற மராத்தி இலக்கிய அமைப்பின் தலைவராக தேர்ந்தெடுக்கப்பட்டார். 
 
 == குறிப்புகள் ==
 {{Reflist}}
 [[பகுப்பு:1ஆவது மக்களவை உறுப்பினர்கள்]]
 [[பகுப்பு:1966 இறப்புகள்]]
 [[பகுப்பு:1896 பிறப்புகள்]]
 [[பகுப்பு:மராத்தி எழுத்தாளர்கள்]]